**Valeri Petrovitš Frolov** (ven. Валерий Петрович Фролов,16. heinäkuuta 1941 Moskova – 1996 Moskova, Venäjä) oli Neuvostoliitoa edustanut venäläinen nyrkkeilijä ja 2-kertainen Euroopan mestari. Uransa jälkeen hän toimi kansainvälisenä valmentajana ja nyrkkeilytuomarina.

Valeri Frolov nousi Neuvostoliiton eturivin nyrkkeilijäksi vuonna 1964 sijoittuessaan kolmanneksi Neuvostoliiton mestaruuskilpailuissa. Vuoden 1966 mestaruuskilpailuissa hän sijoittui sarjassaan toiseksi. Frolov valittiin vuonna 1967 edustamaan Neuvostoliittoa Rooman EM-kisoissa. Niissä hän onnistui eriomaisesti voittamalla alkuotteluissa Jugoslavian Ljubinko Veselinovicin, Englannin Brian Hudspethin ja Itä-Saksan Peter Tiepoldin. Näin Frolov oli loppuottelussa, jossa vastassa oli Puolan kova olympiavoittaja Jerzy Kulej, josta Frolov sai voiton tuomariäänin 3-2. Hänet valittiin kisojen parhaaksi nyrkkeilijäksi yli kaikkien sarjojen.

Valeri Frolov ei edustanut Neuvostoliittoa Meksikon olympialaisissa, vaikka hän oli kilpaillut niin vuoden 1966 ja 1967 olympialaisten esikisoissa Meksikossa. Vuoden 1966 esikisoissa hän koki tappion jälleen Puolan Jerzy Kulejlle, mutta seuraavissa hän otti esikisavoiton voittaessaan loppuottelussa Yhdysvaltain James Wallingtonin.

Vuonna 1969 Valeri Frolov edusti jälleen Neuvostoliittoa EM-kisoissa Bukarestissa. Niissä hän otti voitot Espanjan Crostobal Rosadosta, Tanskan Erik Sivebækistä ja Italian Giambattista Caprettista ja eteni näin loppuotteluun, jossa hän voitti Bulgarian Petar Stoitchevista. Näin hän otti toisen Euroopan mestaruuden.

Keväällä 1971 Frolov ilmoitti lopettavansa menestyksekkään nyrkkeilyuransa. Siihen hän olo otellut 16 vuoden aikana 203 kertaa, joista hän oli hävinnyt 18 kertaa. Kansainvälisiä otteluita oli ollut 44, joista hän hävisi kolme.

Nyrkkeilyuransa aikana Frolov oli opiskellut Moskovan sähkötekniikan instituutissa ja valmistui vuonna 1967 sähköinsinööriksi. Hän toimi kuitenkin myöhemmin nyrkkeilyn valmentaja- ja erotuomaritoiminnassa. Valeri Frolov oli vuosina 1989-1992 Neuvostoliiton kansallisen nyrkkeilyjoukkueen. Lisäksi hän toimi Neuvostoliitossa nyrkkeilyn erotuomarina. Vuonna 1977 hänelle myönnettiin AIBA:n kansainvälisen luokan nyrkkeilytuomarin oikeudet. Vuonna 1992 hän toimi Barcelonan olympialaisten nyrkkeilyssä erotuomarina. Hän toimi Neuvostoliiton ja Venäjän nyrkkeilyliittojen tuomareiden puheenjohtajana vuosina 1992-1996.

Viitteet
--------

1. ↑  30.Soviet Union National Championships - Khabarovsk - June 25-29 1964 *amateur-boxing.strefa.pl*. Viitattu 6.11.2022 (englanniksi).
2. ↑  32.Soviet Union National Championships - Moscow - May 11-16 1966 *amateur-boxing.strefa.pl*. Viitattu 6.11.2022 (englanniksi).
3. ↑  17.European Championships - Rome, Italy - May 25 - June 2 1967 *amateur-boxing.strefa.pl*. Viitattu 6.11.2022 (englanniksi).
4. ↑  Frolov joutui yllättävän koville Dang Ernestin kanssa.  *Helsingin Sanomat*, 25.10.1967, s. 28. HS Aikakone (vain tilaajille). Viitattu 6.10.2022.
5. ↑  Pre-Olympic Tournament, Arena Mexico, Mexico City, Mexico October 16-20, 1966 *amateur-boxing.strefa.pl*. Viitattu 6.11.2022 (englanniksi).
6. ↑  Pre-Olympic Tournament, Mexico City, Mexico October 23-28, 1967 *amateur-boxing.strefa.pl*. Viitattu 6.11.2022 (englanniksi).
7. ↑  18.European Championships - Bucharest, Romania - May 30 - June 8 1969 *amateur-boxing.strefa.pl*. Viitattu 6.11.2022 (englanniksi).
8. ↑  Frolov lopettaa.  *Helsingin Sanomat*, 13.5.1971, s. 25. HS Aikakone (vain tilaajille). Viitattu 6.10.2022.
9. ↑  Фролов Валерий  24.10.2017. Venäjän nyrkkeilyliitto. Viitattu 6.11.2022 (venäjäksi).